
З А П О В Е Д

№ РД-09-496/15.07.2026г.
гр. Камено

В изпълнение на Решение по т. 8 от Протокол № 30/28.05.2026г. на Общински съвет – гр. Камено със Заповед № РД-09-460/30.06.2026г. на Кмета на Община Камено е открита процедура за провеждане на публичен търг с явно наддаване за продажба на недвижим имот – частна общинска собственост, по КККР на гр. Камено, както следва:
· ПИ с идентификатор 35883.22.218 (три, пет, осем, осем, три, точка, две, две, точка, две, едно, осем), в местността "Горен Михалич", по КККР на гр. Камено, общ. Камено, обл. Бургас, целият с площ 7000 (седем хиляди) кв.м. Трайно предназначение на територията: Земеделска. Начин на трайно ползване: Изоставена орна земя.

Съгласно чл.79, ал.2, т. 4 от Наредбата за реда за придобиване управление и разпореждане с общински имоти (НРПУРОИ) – „Кметът на общината прекратява тръжната или конкурсната процедура с мотивирана заповед, когато отпадне необходимостта от провеждане на процедурата за търг или конкурс в резултат на съществена промяна в обстоятелствата, които възложителят не е могъл да предвиди“.

В община Камено е в ход административна преписка с вх. рег. № 69-00-252/03.06.2026г. за учредяване на право на прокарване и сервитут „Ел. кабел, водопровод и газопровод за захранване на ПИ с идентификатор 35883.22.234, в местността „Евлен тарла“, по КККР на гр. Камено, съгласно одобрен проект на ПУП-ПП, преминаващ през ПИ с идентификатор 35883.22.218, по КККР на гр. Камено, вид собственост – общинска частна, вид територия – земеделска, категория 3, НТП – Изоставена орна земя, с площ 7000 кв.м.“

Предвид факта, че процедурата не е приключена и след приключването ще бъдат вписани тежести в имота, което ще промени характеристиките му, считам че тръжната процедура следва да бъде прекратена. 
Във връзка с горното и на основание чл. 44, ал.1, т. 1 и ал. 2 от ЗМСМА чл.79, ал.2, т. 4 от НРПУРОИ
З А П О В Я Д В А М :  

1. ОТМЕНЯМ своя Заповед № РД-09-460/30.06.2026г., с която е открита процедура за провеждане на публичен търг с явно наддаване за продажба на недвижим имот – частна общинска собственост, по КККР на гр. Камено, както следва:
- ПИ с идентификатор 35883.22.218 (три, пет, осем, осем, три, точка, две, две, точка, две, едно, осем), в местността "Горен Михалич", по КККР на гр. Камено, общ. Камено, обл. Бургас, целият с площ 7000 (седем хиляди) кв.м. Трайно предназначение на територията: Земеделска. Начин на трайно ползване: Изоставена орна земя.

2. ПРЕКРАТЯВАМ публичен търг с явно наддаване за продажба на недвижим имот – частна общинска собственост, по КККР на гр. Камено, открит със Заповед № РД-09-460/ 30.06.2026г.
3. Да бъдат възстановени сумите за закупени тръжни документации, както и внесените депозити, ако има такива срещу представянето на оригинални фактури/приходни квитанции. 
4. [bookmark: _Hlk107910280][bookmark: _Hlk107911445][bookmark: _Hlk107842550]Незабавно да бъде преустановена продажбата на тръжна документация, както и събиране на депозити.
5. На основание чл. 60, ал. 1, предложение второ от АПК, за защита правата и интересите на земеделските производители на територията на Община Камено и с оглед своевременното сключване на договори за наем и депозирането им пред Общинска служба „Земеделие“ – гр. Камено, допуска предварителното изпълнение на настоящата заповед. 

Препис от заповедта да се връчи на Директора на Дирекция „ОСПО“ при Община Камено, за сведение и изпълнение.

Заповедта да се обяви на сайта на Община Камено, да се публикува в местен ежедневник, и да бъде обявена на видно място в сградата на Община Камено в 3-дневен срок от нейното обявяване.

